मल्चें (आवरण) किसानों को प्लास्टिक फिल्मों के प्रयोग के द्वारा खेतों में पौधों के विकास में और फिर प्रकाशअवक्रमण में मदद करती हैं जिससे उन्हें वहां से हटाने की लागत में बचत होती है। प्लास्टिक फिल्में इसलिये उपयोगी हैं क्यौंकि वे नमी का संरक्षण करती हैं, घास कम करती है और जमीन के तापमानों को बढ़ाती हैं। उदा.काली पॉलिथिलीन मल्च के प्रयोग से एक 6 हेक्टेयर खरबूजे के फार्म में उपज में दो से तीन गुना वृद्धि हुई और फसल दो सप्ताह पहले पक गई। मल्च के प्रयोग से जंगली घास से मुक्ति और मिट्टी की सघनता से बचाव खेत को जोतने की जरूरत नहीं होती है जिससे जड़ों को होने वाली हानि और पौधों के न बढ़ने या नष्ट हो जाने से बचाव होता है। खाद और पानी की आवश्यता में भी कमी आती है।

शोधकों ने पाया है कि स्टार्च-पॉलिविनाइल अल्कोहल फिल्म पर जल-प्रतिरोधक पॉलिमर की महीन पर्त चढ़ाकर एक अवक्रमणसील कृषि संबंधी आवरण फिल्म बनाई जा सकती है। स्टार्च पर आधारित पॉलिथिलीन फिल्में बनाई गईं जिनमें 40% तक स्टार्च, यूरिया, अमोनिया और कम-घनत्व के पॉलिथिलीन (एलडीपीई (LDPE)) और पॉलि (इथिलीन-को-एक्रिलिक एसिड) (ईएए (EAA)) की विविध मात्राएं होती हैं। ईएए अनुकूलक की तरह काम करता है, जो अमोनिया की उपस्थिति में स्टार्च और पीई के बीच एक यौगिक बनाता है। इससे प्राप्त मिश्रण से फिल्में बनाई जा सकती हैं जिनमें एलडीपीई के समान भौतिक गुण होते हैं। 

एक प्रयोग में प्रयोज्य पॉलिविनाइल क्लोराइड (पीवीसी (PVC)) प्लास्टिकों में स्टार्य की बड़ी मात्राओं को भरने के लिये तीन तकनीकों का इस्तेमाल किया गया। पहली तकनीक में, स्टार्च को जलीय सोडियम हाइड्राक्साइड में मिश्रित करके फिर उसमें थोड़ी सी मात्रा में कार्बन डाईसल्फाइड (सामान्यतः 0.1 मॉल CO प्रति मॉल स्टार्च) डालकर एक स्टार्च जैंथेट घोल बनाया गया। इस स्टार्च जैंथेट घोल में एक पीवीसी लेटेक्स मिलाया गया। स्टार्च-जैंथेट और पीवीसी रेजिनों को फिर सोडियम NaNO और फिटकरी डालकर सह-अवक्षेपित किया गया। इससे प्राप्त महीन चूर्ण को डािआक्टाइल थैलेट (डीओपी) में मिक्षित किया गया। दूसरी तकनीक में (एक सांद्रता विधि), स्टार्य को पीवीसी लेटेक्स में मिलाने के पहले पानी में गर्म करके जिलेटिनीकृत किया गया। पानी को निकालने के बाद, सूखे उत्पाद को डीओपी (DOP) में मिलाया गया। तीसरी विधि में स्टार्च को पीवीसी और डीओपी (DOP) में शुष्क-मिश्रित किया गया। ये फिल्में विविध कृषि-प्रयोगों में उपयोगी प्रतीत होती हैं। 

इसके अतिरिक्त, पारदर्शी पलिथिलीन काली या धूसर फिल्मों की अपेक्षा ऊष्मा को बंद करने में अधिक प्रभावसाली होती है। साफ फिल्मों में मिट्टी के तापमान काली फिल्मों के 1.7-2.7 डिग्री सें. की तुलना में 5.5 डिग्री सें.तक बढ़ सकते हैं। मिट्टी के ठंडे होने के साथ, रात के समय विकिरण से होने वाला ऊष्मा का ह्रास पलिमर फिल्मों द्वारा कम किया जा सकता है। कुछ मामलों में, पॉलिथिलीन मल्चों के सूरज की गर्मी से गर्म होने के कारण जंगली घास का नियंत्रण देखा गया है। 

लेकिन पारम्परिक फिल्मों को ऐसे ही छोड़ देने पर फसल काटने के समय या अगले वर्ष खेत जोतने के समय समस्याएं उत्पन्न हो सकती हैं। इनका निकास और निपटारा महंगा और असुविधाजनक होता है। इसलिये कम सेवा जीवनकाल वाली जैवअवक्रमणशील या प्रकाशअवक्रमणशील फिल्मों के विकास में रूचि बढ़ी है। हालांकि नियंत्रित अवक्रमण के लिये कई प्रकार के पॉलिमर बनाए गए हैं, उनमें से कुछ का ही वाणिज्यीकरण किया जा सका है। इसके लिये प्रयुक्त प्लास्टिकों में सामान्यतः ऐसे प्रकाश-संवेदकारक योग-पदार्थ होते हैं जो वस्तुओं के प्रकाशअवक्रमण में मदद करते हैं। 

मल्च फिल्मों में प्रयुक्त प्लास्टिक साधारणतः कम घनत्व वाले पॉलिथिलीन, पॉलि (विनाइल क्लोराइड), पॉलिबुटिलीन या इथाइलीन के विनाइल असीटेट के साथ सहपॉलिमर होते हैं। एक खास तौर पर दिलचस्प प्रकाशअवक्रमणीय तंत्र है, फेरिक और निक्कल डाईबुटाइलडाईथायोकार्बमेटों का मिश्रण है, जिसके अनुपात को विशिष्ट वृद्धि कालों के लिये सुरक्षा प्रदान करने के लिये अनुकूलित किया जाता है। अवक्रमण को इस तरह से निश्चित किया जाता है कि उगाने के मौसम पूरे होने के बाद प्लास्टिक का प्रकाशअवक्रमण होने लगता है। इस तरह के उपयोग के लिये विकसित एक और विधि में प्रतिस्थापित बेंजोफिनोन और टाइटेनियम या ज़िर्कोनियम कीलेटों के मिश्रण का प्रयोग किया जाता है। प्रकाशअवक्रमणशील पॉलि (1-बुटीन) मुख्य व्यावसायिक मल्च है। 

यूएसडीए प्रयोगशालाओं में पॉलि (विनाइल अल्कोहल) पॉलि (इथाइलीन-को-एक्रिलिक एसिड) और पॉलि (विनाइल क्लोराइड) के साथ स्टार्च पर आधारित जैवअवक्रमणशील फिल्में विकसित की गई हैं। पॉलिलैक्टोन और पॉलि (विनाइल अल्कोहल) फिल्में मिट्टी के सूक्ष्मजीवाणुओं द्वारा आसानी से अवक्रमित हो जाती हैं जबकि लोहे या कैल्शियम को मिलाने पर पॉलिथिलीन के विघटन में तेजी हुई. अवक्रमणीय मल्च छोटे भंगुर टुकड़ों में विघटित होने चाहिये जो फसल काटने की मशीनों में से आसानी से निकल सकें और बाद में बोई जाने वाली फसल में विघ्न न डालें. 

असरकारी धुंआकारक मल्चो के लिये कम छिद्रतायुक्त फिल्मों की आवश्यकती होती है जो उड़नशील रसायनों जैसे गोलकृमिनाशकों, कीटनाशकों और झाड़ीनाशकों आदि के बाह्यगमन को कम करती हैं और उनकी प्रयोग दर को कम करती हैं।

स्टार्च
आवरण के लिये प्रयुक्त फिल्में
आल्जिनिक एसिड
पैकेजिंग